Молдобаев Тавалды Кадырович

Молдобаев Тавалды Кадырович (22. 12. 1951-жылы туулган, Ысык-Көл областы, Түп району, Чоң-Жергез кыштагы) – генерал-майор (1997). КМУну (1973), Алматы жогорку жалпы аскердик командалык окуу жайын (1977), Москвадагы М. В. Фрунзе атындагы аскер академиясын (1987) бүткөн. 1973–78-жылдары Фрунзе шаарынын Свердлов райондук аскер комиссариатында начальниктин жардамчысы, 1978–83-жылдары Аламүдүн райондук аскер комиссариатында бөлүмдүн начальниги, 1983–88-жылдары Пржевальск, 1988–91-жылдары Фрунзе шаарынын Свердлов райондук аскер комиссариаттарынын комиссары, 1991–92-жылдары Кыргыз ССР аскер комиссариатында 1-бөлүмдүн начальниги – республикалык аскер комиссарынын орун басары, 1992–94-жылдары коргоо иштери боюнча Кыргыз Республикасынын мамлекеттик комитетинде төраганын орун басары – уюштуруу мобилизация кылуу башкармалыгынын начальниги, 1994–95-жылдары Кыргыз Республикасынын Коргоо министринин орун басары, 1995–2000-жылдары Кыргыз Республикасынын Коргоо Министрлигинде башкы штаб начальнигинин орун басары, борбордук тыл башкармалыгынын начальниги, 2000–06-жылдары Кыргыз Республикасынын Куралдуу Күчтөрүнүн Бишкек жогорку аскер окуу жайынын начальниги, 2006–07-жылдары Кыргыз Республикасынын Куралдуу Күчтөрүнүн Башкы штабында начальниктин орун басары болуп иштеген. Медалдар менен сыйланган.
Категория: Инсандар
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7